text: দৈনিক জনকন্ঠ || নাটোরে অস্ত্রসহ ২ জেএমবি সদস্য আটক
  নাটোরে অস্ত্রসহ ২ জেএমবি সদস্য আটক
  সংবাদদাতা, নাটোর, ১৪ জুলাই ॥ নাটোরে একটি পিস্তল, ২টি ম্যাগজিন, ৬টি গুলি এবং কিছু কাগজপত্রসহ ২ জেমএবি সদস্যকে আটক করেছে র‌্যাব। মঙ্গলবার বেলা দেড়টার দিকে নাটোর শহরের বনবেলঘরিয়া বাইপাস মোড় থেকে তাদের আটক করা হয়। আটক কৃতরা হলেন, নওগাঁ জেলার আত্রাই উপজেলার চকবিষ্টপুর গ্রামের ইসমাইল হোসেনের ছেলে মোফাজ্জল হোসেন (২৭) এবং ময়ময়সিংহ জেলার ফুলবাড়ীয়া উপজেলার রাধাকানাই গ্রামের ইউনুস আলীর ছেলে মোহাম্মাদ রাসেল (২৩)।
  র‌্যাব -৫ এর অধিনায়ক লেঃ কর্নেল মাহাবুব জানান, গোপন সংবাদের ভিত্তিতে র‌্যাব-৫ এর একটি দল শহরের বনবেলঘরিয়া বাইপাস মোড়ে একটি লেগুনাতে তল্লাশি চালায়। এ সময় অস্ত্র, গুলি ও কাগজপত্রসহ রাসেল ও মোফাজ্জলকে আটক করা হয়। লেঃ কর্নেল মাহাবুব জানায়, আটককৃত দুইজন জেএমবির সক্রিয় সদস্য। প্রাথমিক জিজ্ঞাসাবাদে রাসেল ও মোফাজ্জল যে সকল জেএমবি সদস্যরা জেল হাজতে রয়েছে তাদের দেখাশুনা ও টাকা পয়সা দিয়ে সহায়তার দায়িত্বে ছিল বলে স্বীকার করেছেন। আটক রাসেল জানান, জেলে বন্দী জেএমবি সদস্যদের জন্য অর্থ সংগ্রহ এবং তাদের পরিবারের দেখাশুনা করার দায়িত্ব ছিল তার। অপরদিকে মোফাজ্জল হোসেন জানান, সে ফেতরার টাকা দেয়ার জন্য রাসেলের কাছে এসেছিল।